Radius 21. Radius 21 (10-oktyabr 1981-yil – 12-sentyabr 2010-yil) – oʻzbekistonlik reper. Hayoti. Radius 21 nomi bilan mashhurlikka erishgan oʻzbek hip hop reperi Shaxzod Gʻulomov Toʻlqinovich, 1981-yil 10-oktyabrda, Boʻka tumanida tugʻilgan. 1988—1998-yilgacha 2-chi maktabda oʻqigan. Bolalikda judayam shoʻx boʻlgan, maktabda faxriy diplomlar bilan oʻqigan. Oʻquvchilik davridan tengdoshlari oʻrtasida turli xil tadbirlar tashkil qilgan, oʻqituvchilari bilan doʻstona munosobatda boʻlgan. Xarakteri – quvnoq, hazilkash, adolatli, aqlli boʻlgan. Shaxzod 14-15 yoshlaridan boshlab qoʻshiq yozishni va gitara chalishni boshlagan. 2000—2004-yilgacha Toshkent shahrida A. Qodiriy nomli madaniyat instituti ommaviy bayramlar rejissyor fakultetida oʻqigan. 2001—2003-yilgacha Oʻzbekiston televideniyesida TTV + yulduzlar koʻrsatuvida, soʻngra Radius 21 koʻrsatuvida muallif va boshlovchi boʻlib ishlagan. Shaxzod Gʻulomov 2010-yilning 12-sentabrda Piskent shahri postiga yaqin joyda avtohalokat sababli olamdan oʻtgan.